**Сіздің өміріңіздегі ең үлкен құндылық неде?**

***«Адам бүкіл дүниеге ие болып, сол себепті (мәңгілік) өмірінен айырылса, бұдан оған не пайда?»***

***(Марқа 8:36)***

«Іскерлік әлемде табысқа жету үшін қандай баға төлеуге дайынсыз? Үлкен биіктерге жету үшін, некеңізден немесе балаларыңыздың сізбен жақсы қарым қатынасынан айырылып қалуға дайынсыз ба?» Ал егер сіз сәттілік баспалдағының шыңына көтерілгеннен кейін, оның дұрыс емес ғимараттың қабырғасына сүйеніп тұрғанын байқасаңыз ше?

Бірде менің кабинетіме келіп, өз уайымымен бөліскен бір кәсіпкер әлі есімде. Ол: «Доктор Сала, мен өз мансабымда шынымен табысты болдым», - деді. Шынымен, киімінен де, мінген көлігінен де, өзін қалай ұстағанынан да көрініп тұрды. Табысты адамдар әдетте өздеріне сенімді, айналасындағы адамдарды басқарып жүруге бейім. Қай жерде болса да, дастархан басында отырады. Бұл кәсіпкердің де осындай мінезі болған еді.

Ол: «Менің компаниямда 2000-нан астам қызметкерім бар және мен өте көп ақша таптым», - деді. Бірақ содан кейін оның көзі жерге түсіп, ештеңеге назар аудармай: «Бірақ менің әйелім мен отбасым туралы айтатын болсақ, бұл салада сәтсіздікке ұшырадым деп қорқамын». Енді мен сізге бір сұрақ қояйын: «Егер ол бизнесте керемет жетістіктерге жетсе де, ең маңызды қарым-қатынастарында, яғни, жұбайымен және балаларымен қарым-қатынаста сәтсіздікке ұшыраса, оны шынымен табысты деп санауға бола ма?»

Баяғыда Иса былай деген: «Адам бүкіл дүниеге ие болып, сол себепті (мәңгілік) өмірінен айырылса, бұдан оған не пайда?» (Марқа 8:36), бірақ менің ойымша бүгінгі күні Ол былай деп айтар еді: «Егер біреу осы үрдісте әйелі мен отбасынан айырылса, президент немесе бас директор болу сияқты компанияда жоғары лауазымға жетудің мәні неде?».